Wang Mang (kineski: 王莽; pinyin: Wáng Măng) (45. pne. – 6. oktobar 23. n.e.), kurtoazno ime Jujun (巨君), je bio kineski velidostojnik u službi dinastije Han koji je preoteo carsko prijestolje od porodice Liu i ustanovnio vlastitu dinastiju Xin (ili Hsin, što znači ""nova"") (新朝), a koja je vladala od 9. do 23. n.e. Nakon njegove smrti dinastija Han je obnovljena, a njegovo svrgavanje je označilo razdjelnicu između tzv. Zapadne (prije Xina) i Istočne dinastije Han (poslije Xina). Wang Mang gotovo dva milenijuma dijeli kineske historičare na one koje ga opisuju kao beskrupuloznog uzurpatora i one koji ga opisuju kao vizionara i društvenog reformatora. Njegovi napori da konfucijanske ideje iz klasičnih tekstova primijeni u praksi kako bi stvorio harmonično društvo su, međutim, rezultirali kaosom i krvoprolićem.